Diari Oficial de la Generalitat Valenciana


Sumari del DOGV 7286, del 02-06-2014 (2014/4922)

DECRET 77/2014, de 30 de maig, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número 132 denominada Charca Sud de Llevant, situada en el terme municipal d'Elx i propietat de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4922


Data del document
:   30-05-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 77/2014, de 30 de maig, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número 132 denominada Charca Sud de Llevant, situada en el terme municipal d'Elx i propietat de la Generalitat. [2014/4922]  
De conformitat amb el que disposen els articles 16 i 18 de la Llei 43/2003, de 21 de novembre, Forestal, i els articles 11, 13 i 26 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la Conselleria d'Infraestructures, Territori i Medi Ambient ha instruït l'expedient de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província d'Alacant de la forest número 132, denominada Charca Sud de Llevant, propietat de la Generalitat. Ha quedat acreditada la varietat d'hàbitats, la riquesa en espècies vegetals d'importància per a la conservació, així com el valor paisatgístic, faunístic i recreatiu, per la qual cosa cal dictar este decret.  
  
Per tant, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 30 de maig de 2014,  
  
DECRETE  
  
Article 1. Declaració d'utilitat pública  
Es declara d'utilitat pública la forest número 132, denominada Charca Sud de Llevant, amb una superfície pública de 226,57 hectàrees, situada en el terme municipal d'Elx i propietat de la Generalitat.  
  
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província d'Alacant la forest número 132, denominada Charca Sud de Llevant, amb la inscripció següent:  
1. Número: 132.  
2. Denominació: Charca Sud de Llevant.  
3. Superfície total: 226,57 hectàrees.  
4. Superfície pública: 226,57 hectàrees.   
5. Terme municipal: Elx.  
6. Partit judicial: Elx.  
7. Partit registral: Elx.  
8. Província: Alacant.  
9. Pertinença: Generalitat.  
10. Límits:  
a) Parcel·la Charca Sud.  
1r. Nord: mota d'embassament (queda la mota fora de la forest) i terres de particulars.  
2n. Est: carretera d'Elx a Dolores.  
3r. Sud: dic sud de la tolla.  
4t. Oest: línia fixada a 10 metres de l'eix del canal principal de la Comunitat de Regs de Llevant (marge esquerre del Segura).  
b) Parcel·la el Saladar de Prada.  
1r. Nord: assarb de Dalt.  
2n. Este: carretera d'Elx a Dolores.  
3r. Sud: propietats particulars i carretera del Fondo del Comptador.  
  
4t. Oest: propietats particulars.  
11. Delimitació: no.  
12. Amollonament: no.  
13. Enclavats: cap.  
14. Servituds: camins de pas i sendes.  
15. Inscripció registral: inscrit en el Registre de la Propietat d'Elx núm. 3, tom 1289, llibre 313, foli 18, finca 21.496. Inscripció segona, de data 29 d'octubre de 1994.  
  
DISPOSICIÓ FINAL  
  
Única. Eficàcia  
Este decret té efecte des de l'endemà de la publicació en el Diari Oficial de la Comunitat Valenciana.  
  
Contra el present decret, les persones interessades poden interposar-hi un recurs contenciós administratiu, en el termini de dos mesos, comptador a partir de l'endemà de la publicació d'este decret, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això no impedix la interposició del recurs potestatiu de reposició davant del Consell, en el termini d'un mes, des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 de maig de 2014  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS